[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Eestlasel on u\u0308ks suur mure \u2013 ta ise. Ta kakleb, ta vaidleb, ta on ko\u0303igele vastu ja miski talle ei meeldi. Ta ei ole o\u0303nnelik, olgugi et ko\u0303ikvo\u0303imalikud indeksid ja numbrid on suurepa\u0308rased. Asi on isegi nii kaugele la\u0308inud, et enam ei valmista ro\u0303o\u0303mu tasuta asjad vo\u0303i suured investeeringunumbrid."}, {"text_idx": "#000006", "text": "Artikkel on algselt ilmunud portaalis Edasi."}, {"text_idx": "#000007", "text": "Kas to\u0303esti on Eestlane juba ko\u0303ik saavutanud ja nu\u0308u\u0308d pole enam ja\u0308a\u0308nud midagi peale depressiooni?"}, {"text_idx": "#000008", "text": "\u201eEestil ei ole vaja suurt narratiivi,\u201c u\u0308tles meie juht neli aastat tagasi. See ta\u0308hendab, et pole vaja lugu vo\u0303i suurt ideed, mille ja\u0308rgi edasi minna. Ometi \u2013 asetades end ja Eestit va\u0308ljapoole lugu, la\u0308ks temaga u\u0308sna kulunud narratiivi ja\u0308rgi, mille vo\u0303ib lu\u0308hidalt kokku vo\u0303tta u\u0308he tunnustatud Eesti lugudemeistri Tommy Cashi mo\u0303tteva\u0308lgatustega \u2013 ametisse saamine oli \u201eWinalaoto\u201c ja edasi \u201ePussy, money, weed\u201c. Lihtne ja inimomane."}, {"text_idx": "#000009", "text": "Ta\u0308nane inimene ehk Homo Sapiens su\u0308ndis ca 300 000 aastat tagasi, kui ajuosa nimega neokorteks arenes piisavalt, et saaks su\u0308ndida keel. See oli to\u0303eline ime. Nagu ta\u0308iesti uus tehnikavidin, mis vo\u0303imaldas suhelda distantsilt, jagada ning kollektsioneerida enda ja teiste kogemusi vo\u0303i viia na\u0308iteks huumor \u201ejalaga tagumikku\u201c tasandilt keerulisemaks."}, {"text_idx": "#000010", "text": "Kuid ko\u0303ige ta\u0308htsam selle juures oli ja on mo\u0303jutusjo\u0303ud. Kui oma geene jo\u0303uavad ka ko\u0303ige vo\u0303imekamad edasi anda suhteliselt piiratud hulgal, siis la\u0308bi keele oma ideede teistesse salvestamine saab toimuda juba ma\u0308rksa suuremal skaalal. Samuti nagu on geenide edasiandmine loomulik tung, kuna see muudab indiviidi elu paremaks, on seda ka lugude ja ideede edasikandmine."}, {"text_idx": "#000011", "text": "Ehk teisiso\u0303nu \u2013 ka lugu on relv, see on laetud ideega."}, {"text_idx": "#000012", "text": "Me ko\u0303ik so\u0303dime igapa\u0308evaselt. Juba maast madalast hakkame so\u0303dima oma laste eest, ra\u0308a\u0308kides neile oma veendumustest o\u0303igest ja valest. Kasutame oma vanematelt saadud relvi, olgu nendeks siis pikemad muinasjutud vo\u0303i lu\u0308hemad vanaso\u0303nad vo\u0303i suguvo\u0303sa legendid mo\u0303nest eriti silmapaistvast esivanemast \u2013 oli ta siis suurepa\u0308rane joodik, no\u0303id vo\u0303i rammumees."}, {"text_idx": "#000013", "text": "So\u0303pradega vaidleme o\u0303llesaalis maailma u\u0308le, abikaasaga ko\u0308o\u0308gis koduse elu eripa\u0308rade u\u0308le. Salaja internetis ja u\u0308lemuse seljataga. See on vo\u0303itlus. Vo\u0303itlus enda uskumuste, maailmana\u0308gemuse ja u\u0308mbritseva sellele allutamise eest."}, {"text_idx": "#000015", "text": "Miks? Nagu o\u0308eldud, antakse nii geene kui ka lugusid edasi, sest see muudab nende omaniku elu paremaks. Kuidas? Sest nii ja\u0308a\u0308b raha, vo\u0303im vo\u0303i mo\u0303ni muu kapital \u201eperre\u201c. Ehk soovitud hu\u0308ve ka\u0308itub sinu soovide ja\u0308rgi. Pehme jo\u0303ud, olete kuulnud? Just. Euroopa Liidu idee on lu\u0308hidalt a\u0308ri ilma fu\u0308u\u0308silise so\u0303jata. Jo\u0303uti arusaamisele, et u\u0308ksteise tapmine a\u0308rile kasuks ei tulnud. Selle jaoks moodustatud liidu lugu ra\u0308a\u0308gib inimva\u0308a\u0308rikusest ja rahvaste u\u0308histest va\u0308a\u0308rtustest. Seega eesma\u0308rk \u2013 so\u0303da kapitali pa\u0308rast \u2013 ei muutunud. Ku\u0308ll aga muudeti relvi. Kahur vahetati jutustuse vastu. Ja seda vo\u0303ib vabalt nimetada inimkonna arenguks, sest meile siiski ei meeldi vaadata purustatud linnu ja ka\u0308rssavat inimliha. EL on teinud ses osas suure sammu edasi."}, {"text_idx": "#000016", "text": "Rahvana oli meil hiljuti u\u0308ks lugu, usk, et kuulume Euroopasse, et oleme seda va\u0308a\u0308rt. Usk, et saame paremaks, oli meie lugu ja relv. Seda jutlustati meile pikalt ja ta\u0308htsalt ning me pingutasime selle nimel. See oli hea relv. See kaitses meid minevikku tagasi langemast. See andis jo\u0303udu ja usku. Kuid neli aastat tagasi o\u0308eldi, et meil pole enam lugu tarvis. See oli muidugi vale. See, et meil pole ideed ja selle jaoks lugu, ei ta\u0308henda, et seda poleks tarvis. Kuna mul raha ei ole, pole seda ka vaja? Keegi meist ei arvaks nii. Eriti nu\u0308u\u0308d, kus oleme osa vabast maailmast, mis kapitali akumuleerimiseks kasutab po\u0303hiliselt lugusid. Seega on ta\u0308na meil valik, kas lahustume rahvana u\u0308htseks tarbijamassiks vo\u0303i saame aru, mis on meie eesma\u0308rk siin ilmamunal. Miks on maailmale eestlast vaja? Ja kuidas la\u0308bi selle ka meie saaksime kapitalilahingus mo\u0303ne vo\u0303idu."}, {"text_idx": "#000017", "text": "Kes ja\u0308a\u0308ksid eestlaste kadumise ja\u0308rel meid taga nutma? Rootslased? Ameeriklased? Kasahhid vo\u0303i argentiinlased? Ise me ei nuta isegi liivlasi taga, ometi olid nad no\u0308 vennad. Miks? Sest meil ei ole mingit kollektiivset ettekujutust, kes nad olid. Me ei tea nende lugu, mo\u0303tteid, ideid jne. Meil ei ole nendega emotsionaalset seost. Ta\u0308na oleme sama ku\u0308na ees \u2013 me ei tea enda kohta midagi, oleme iidne loodusrahvas vo\u0303i ultramoodsad eurooplased? Oma vajalikkust saame to\u0303estada ainult me ise. Aga selleks peame seda ko\u0303igepealt iseendale to\u0303estama. Peame teadma, kes me oleme ja seela\u0308bi, ehk saame vastuse, milleks meile oma riik ja kuhu koos edasi liikuda."}, {"text_idx": "#000018", "text": "Hoolimata oma a\u0308rilistest eesma\u0308rkidest ei saa EL keelata meil olla Eestlane. Ei saa keelata toetamast teist Eestlast, hoolida siinsest maast, iseendast ning olla siin peremees. Aga Eestlane ise ei taha seda. Kas Eestlane on loll? Vo\u0303ibolla. Arvestades, et tegelikult anname pidevalt iseendale peldikus peksa. U\u0308ha ra\u0308a\u0308gime lugusid ma\u0308a\u0308ratust orjapo\u0303lvest. See on vinge veskikivi, mida \u201ekingime\u201c suure uhkusega mo\u0308o\u0308da po\u0303lvkondi edasi. See lugu on laetud ideega, et oleme no\u0303rgad ja saamatud, kes kisklevad leivapalukese pa\u0308rast, mida ha\u0308rrad on suvatsenud po\u0303randale visata. Samas on seda lugu ko\u0303ige rohkem kultiveerinud teine \u201eso\u0303bralik\u201c lugudemasin \u2013 no\u0303ukogude kooliharidus. Va\u0308he on ra\u0308a\u0308gitud sellest, et saarlased, kes muistse vabadusvo\u0303itluse ajal korduvalt viskasid vo\u0303o\u0303rvo\u0303imu \u201euksest va\u0308lja\u201c, tegid lo\u0303puks to\u0303ena\u0308oliselt nendega kokkulepped ja ja\u0308id paljus omal maal peremeesteks. Et mo\u0303nigi sealne aadlisuguvo\u0303sa oli Eesti soost, et sealne talurahvas ja\u0308i pa\u0308riselt orjusesse alles tsaarivo\u0303imu ajal."}, {"text_idx": "#000019", "text": "Kusjuures muistsete vo\u0303o\u0303raste jaoks oli Maarjamaa alistamine samasugune a\u0308ritegevus ning selle jaoks kasutati lugu u\u0308hest kaunist mehest, kes olevat kaugel maal Roomlaste poolt risti lo\u0308o\u0308dud. See lugu ja nimi kestavad muide siiani."}, {"text_idx": "#000020", "text": "Eestlasele on olnud uhkuse asi ra\u0308a\u0308kida va\u0308lismaalasele lugusid, kes ko\u0303ik on meid vallutanud. Ja ta\u0308na on seis ja\u0308lle sama."}, {"text_idx": "#000021", "text": "Ra\u0308a\u0308gin u\u0308he loo: Rootsi talumees kasvatab vilja. Seeja\u0308rel saadab selle oma tehasesse, mis asub na\u0308iteks Leedus, sest seal on odav sellest saia ku\u0308psetada. Seeja\u0308rel pannakse saiad autosse, mis igal hommikul kell neli hakkavad so\u0303itma Eesti poole. Eestlane a\u0308rkab, vo\u0303tab Rootsi pangast laenu ja la\u0308heb ostab selle saia. A\u0308ra antud raha viiakse tagasi Rootsi. Kas teate, mis selle loo nimi on? Selle loo nimi on Leibur. Kaubama\u0308rk, mis jutustab, et on Eesti vanim."}, {"text_idx": "#000022", "text": "Vo\u0303i teine lugu: Norra a\u0308rimehed ostavad u\u0308le maailma kokku kakaod ja suhkrut. Toovad need Ju\u0308risse u\u0308hte plekist hoonesse. Segavad siin kokku ja mitte sellepa\u0308rast, et mujal ei osataks vo\u0303i et siin on midagi unikaalset. Eestlane tahab vabariigi juubeli puhul ku\u0308lla minna. Vo\u0303tab Taani pangast laenu, ostab EV 100 ma\u0308rgiga s\u030cokolaadi ning kingib selle teisele Eestlasele. Siis nad so\u0308o\u0308vad seda koos ja kiidavad, et pole paremat, kui meie endi, armastatuima kaubama\u0308rgi Kalev, maius. See o\u0303ige Eesti va\u0308rk. Samal ajal juba so\u0303idab kupu\u0308u\u0308r Norra ja alles ja\u0308a\u0308b intress."}, {"text_idx": "#000023", "text": "Ei, ma ei ra\u0308a\u0308gi sellest va\u0308lismaise kapitali vaenamiseks, ise soovitaksin igale ettevo\u0303ttele sama. Isegi julgeksin va\u0308ita, et peaks loll olema, et mitte selliselt toimida. Iva on lihtsalt selles, et tuleb leida need, keda ei huvita ja kes kuulavad sinu vahvat lugu. Sina? Kahjuks ku\u0308ll."}, {"text_idx": "#000024", "text": "Jah, need kaks eelnenud na\u0308idet on pa\u0308ris elust. Jah, neid na\u0308iteid on veel va\u0308ga palju. Tuntav osa \u201emeie\u201c armastatud kaubama\u0308rkidest. Aga see pole veel ko\u0303ik. Kirjeldatud ahelates ei olnud va\u0308lja toodud ko\u0303iki osalisi, kellele jo\u0303ukas Eestlane raha loobib. Va\u0308lismaised kaubandusketid, logistika, ku\u0308tus jne. Eestlane ju ei kanna hoolt selle pa\u0308rast, et teisel Eestlasel ha\u0308sti la\u0308heks. Eestlane ootab pikisilmi Lidl\u2019i saabumist, et su\u0308u\u0308a Saksa suurto\u0308o\u0308stuste laovarusid. Ta ei anna raha teisele Eestlasele, kes ku\u0308sib sama asja eest lausa euro rohkem. Ega mo\u0303tle, et sakslane viib selle euro minema, aga kohalik jagab seda veel mitme teise Eestlasega. Arvestades Eesti va\u0308iksust, siis to\u0303ena\u0308oliselt ka mo\u0303ne sinu sugulasega, on ta siis \u201evastiku ja ahne\u201c kaasmaalasest suurto\u0308o\u0308sturi palgal, koosto\u0308o\u0308partner vo\u0303i hoopis keegi, kellelt ta ostab na\u0308iteks lambaliha."}, {"text_idx": "#000025", "text": "Igal juhul ja\u0308a\u0308b see raha siia ringlusesse ja tuleb osalt ka sinuni tagasi. Mida rohkem sisse paned, seda rohkem ka tagasi tuleb. Aga ei, Eestlaste u\u0308ks u\u0308hine loomuomadus \u2013 ja seega vast u\u0308ks meie u\u0308hise loo algallikas \u2013 on jonnakus. Ning ja\u0308rjepidevalt la\u0308heb ta Maximasse, et osta odavat Leedu piima ja saadab oma raha koos sellega lo\u0303unasse puhkama. Ise muidugi ja\u0308a\u0308b to\u0308o\u0308d ru\u0308gama ja imestab vabal hetkel, et nii vaene on. Jonnakus on fantastiline omadus, to\u0303ena\u0308oliselt u\u0308ldse ainuke po\u0303hjus, miks me rahvana veel alles oleme."}, {"text_idx": "#000026", "text": "Va\u0308idan, et lugu on relv. Aga mis on kaitse? U\u0308hest ku\u0308ljest mo\u0303istus. Ise usume, et sellega on meil ko\u0303ik ha\u0308sti. Oleme va\u0308ga usinad, to\u0308o\u0308kad ja enneko\u0303ike ratsionaalsed. \u201eEestlane reklaamilugusid ei usu\u201c, po\u0303rutame, suu ta\u0308is \u201eo\u0303ige eestlase\u201c looga laetud lihabra\u0308ndi Rakveret. Muud midagi, raha lihtsalt viiakse (pettes) minema. Kohale ja\u0308a\u0308b hais ja armetud to\u0308o\u0308jo\u0303umaksud. Lausa nii armetud, et orjarahvas otsustas streikida. Muidugi vahe on selles, et Soomes streigiks koos nendega juba kogu tehas ja veel mo\u0303ni asutus."}, {"text_idx": "#000027", "text": "Samas ei saa alahinnata ka Eestlast. Kui valitsus hakkas meie ka\u0308est maksude na\u0308ol kollektiivset viinapudelit ka\u0308est kiskuma, siis me alles na\u0308itasime. Toimus rahvama\u0308ss. Maksud so\u0303itsid La\u0308tti. \u201eVot nii, sa kuradi..., meie endi poolt valitud valitsus. Viime papi a\u0308ra, keerame endal kraanid kinni!\u201c Selle papi, Eestlane, millest toetatakse ka sinu lapsi ja vanemaid."}, {"text_idx": "#000028", "text": "Ma\u0308ssumeelsus on suurepa\u0308rane omadus, see aitab muuta maailma, see aitab vastu hakata halvale, aga seda peab kasutama sisukamalt. Na\u0308iteks enda hu\u0308vanguks. Miks mitte na\u0308iteks valdade liitmise vo\u0303i maksusu\u0308steemi keeruliseks tegemise vastu?"}, {"text_idx": "#000029", "text": "Nagu oleme aru saanud, siis loo na\u0308ol on tegu vahendiga, mis paneb inimesed uskuma eesma\u0308rkidesse, liikuma soovitud suunda, muutma vo\u0303i hoidma maailma. Seega peaks lugu olema iga juhi arsenalis, et inimesed usuksid temasse ja valitud teesse. Ja nii on ka meie riigi puhul, parteid on \u201emu\u0308u\u0308nud\u201c oma loo. Ning oleme ise ha\u0308a\u0308letanud parimate ehk meile enim meeldinute poolt. Vaatame neid lugusid u\u0308ldistatult: EKRE mu\u0308u\u0308b vihkamist, sotsid ja\u0308llegi sallimist. Reform, et igau\u0308ks peab ise hakkama saama ning Kesk, et ei pea. Valik on lai. Kuid kas need lood viivad meid edasi ja kui, siis kuhu?"}, {"text_idx": "#000030", "text": "Probleem on selles, et puudub suurem idee, mille ellu viimiseks need lood rakendada. Seeto\u0303ttu ei kasutata neid enam vahendina edasiliikumiseks, vaid nad ongi muutunud eesma\u0308rkideks. Eesti ja Eestlane oleks justkui \u201ekuskil kohal\u201c ning ta\u0308ielikust o\u0303nnest on puudu vaid u\u0308he vo\u0303i teise ideoloogia lo\u0303plik vo\u0303it."}, {"text_idx": "#000031", "text": "Vale! Pikka aega arvasime, et peame ise hakkama saama. See lo\u0303puks enam ei meeldinud. Saime valitsuse, mis ra\u0308a\u0308gib, et ei pea ise hakkama saama. Ja\u0308lle ei meeldi. Ning u\u0308ha enam to\u0303stab meis pead vihkamise lugu. Kuid ka sellega me rahvana kaugele ei jo\u0303ua. Probleem on selles, et ko\u0303ik need lood on va\u0308lised ja seeto\u0303ttu ei arvesta meie enda olemusega. Need ei lase meie omadustel ja va\u0308a\u0308rtustel positiivselt esile kerkida."}, {"text_idx": "#000032", "text": "Ilmselgelt on ma\u0308ssumeelsus ja jonnakus po\u0308o\u0308rdunud seela\u0308bi iseenda (valitsuse) vastu. Meil on vaja oma lugu ja seela\u0308bi eesma\u0308rki, mis innustab meid u\u0308hiselt liikuma ja miks ka mitte maailma muutma."}, {"text_idx": "#000033", "text": "Iga kord, kui Eestlane on koos rahvuskaaslastega kokku tulnud u\u0308histe va\u0308a\u0308rtuste taha, on alati su\u0308ndinud miskit erilist. Vabadusso\u0303da na\u0308iteks \u2013 kes veel on vo\u0303itnud so\u0303jas No\u0303ukogude riiki ja dikteerinud rahutingimusi? Laulev revolutsioon \u2013 kes veel on impeeriumi ikkest end veretult vabaks laulnud? Tiigrihu\u0308pe \u2013 kes veel on loonud e-riigi ja ko\u0303ik sellega kaasneva? Neid asju on veel. Eestlased on va\u0308ike ime juba seeto\u0303ttu, et me u\u0308ldse maamunal alles oleme. Va\u0308ikseim rahvus (pa\u0308rast islandlasi) oma riigiga ja veel va\u0308ga vo\u0303imsate \u201eveskikivide\u201c vahel."}, {"text_idx": "#000034", "text": "Piltlikult o\u0308eldes kakleme ta\u0308na aga selle u\u0308le, millise autoga peaksime so\u0303itma, kuid keegi ei ra\u0308a\u0308gi sellest, kuhu? Kui teaksime, kes oleme, mis on meie u\u0308hised va\u0308a\u0308rtused ja seela\u0308bi kuhu edasi, oleksime juba ko\u0303ik sobivas autos, koosto\u0308o\u0308altid ja elevil ees ootava seikluse pa\u0308rast."}, {"text_idx": "#000036", "text": "Pearu ja Andres... kas to\u0303esti teisiso\u0303nu ma\u0308ssumeelsus ja jonnakus? Kuidagi Eestlasele igiomased va\u0308a\u0308rtused?"}, {"text_idx": "#000037", "text": "Rafineerime veel Eestlast ja arutleme ko\u0303ige selle u\u0308le ja\u0308rgmine kord edasi. A\u0308kki suudame lobisemise ko\u0303rvalt isegi mo\u0303ned lahendused lauale panna. Sest seda Eestlane hindab. \u2022"}, {"text_idx": "#000038", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel. Artikli kommentaariumist eemaldatakse autori isikut ru\u0308ndavad ja/vo\u0303i teemava\u0308lised, ropud, libainfot sisaldavad jmt kommentaarid."}, {"text_idx": "#000041", "text": "Oma puu lugu: Viiralti tamm on eestluse ja elujo\u0303u kehastus"}, {"text_idx": "#000042", "text": "Vaata uuesti: ekraanile jo\u0303udis suurejooneline kontsertlavastus \"Saja lugu\""}, {"text_idx": "#000045", "text": "Riina Raudne: alkohol on areen, kus me kujundame eestlase ohvriidentiteeti"}, {"text_idx": "#000046", "text": "Abiturient lipuheiskamisel: ko\u0303ige ta\u0308htsam on eestluse pa\u0308randamine"}, {"text_idx": "#000048", "text": "Mart Laar: julgus ja\u0308a\u0308da metsa poole"}, {"text_idx": "#000050", "text": "Kersti Kaljulaid: ei pea olema teab mis rikas koht, et arvestada u\u0308hiskonna no\u0303rgematega"}, {"text_idx": "#000054", "text": "Peeter Kaasik: boikoteerida olu\u0308mpiama\u0308nge vo\u0303i mitte?"}, {"text_idx": "#000055", "text": "Aivar Hundima\u0308gi: omavalitsused jooksevad liiga lu\u0308hikese finantsketi otsas"}, {"text_idx": "#000056", "text": "Art Leete: vo\u0303itlus handi nafta pa\u0308rast"}, {"text_idx": "#000057", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000058", "text": "Anna-Liisa Blaubru\u0308k: meediapa\u0308devuse arendamine hoiab ajakirjandusvabadust"}, {"text_idx": "#000060", "text": "Naftahiiglane BP teenis eelmisel aastal rekordilise kasumi"}, {"text_idx": "#000061", "text": "Riigikogu nimetas Holmi taas riigikontrolo\u0308riks"}, {"text_idx": "#000062", "text": "Kolmapa\u0308eval sajab mitmel pool veidi vihma, lo\u0308rtsi ja lund"}, {"text_idx": "#000064", "text": "Jamaical reketiga kohtunikku tabanud Tamm palus avalikult vabandust"}, {"text_idx": "#000065", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 5000 inimese"}, {"text_idx": "#000066", "text": "Otse kell 16: Artemeko ja Vseviovi vestlus \"Venemaa: kuhu edasi?\""}, {"text_idx": "#000067", "text": "Kasvav energiana\u0308lg kannustab pruuni kullapalavikku"}]